Vahepeal on foorumis Jannost kirjutatud artiklist ajendatuna olnud kõva arutelu selle üle, et kui palju raha (ja mis limiitidel) peaks inimene pokkeriga teenima, et sellest õige elatuda oleks.  Paljud siinsed lugejad nimetavad meid imrega pokkeriperekonnaks. Üldiselt ma sellele vastu ei vaidle, sest pokkerit ma ju tõesti mängin ning mingi lisaraha sellest perele tilgub ka.  Ma tulin omal ajal töölt ära mitmel põhjusel (väikeste pidevalt haigete lastega ning ultraarmununa vajasin rohkem vaba aega pere ja reisimiste jaoks, mu töö oli mulle muutunud suhteliselt rõõmutuks jms), kuid vähetähtis polnud asjaolu, et teenisin toona pokkeriga peaaegu sama palju kui tööga.  Sellest ajast on  pokkeriilmas palju muutunud, aga mina pole nende muutustega kohanenud - peamiselt saab süüdistada vaid laiskust ja mugavust, iga vähegi vaimne töö vajab enesetäiendamist ja mina pole sellega vajalikul määral tegelenud. Minu eelmise aasta pokkeriteenistus oli täpselt +1934 dollarit ja seega ma ilmselt ei kvalifitseeru enam pokkkeriprofina. Minu endisel ametikohal saavad inimesed üle 20K kätte (kuid siiski ei julgeks ma mõne foorumiiinimesega sarnaselt väita, et selliselt tasustatud töökohti Eestis igal sammul vedeleks). Aga ma muideks ikkagi ei kahetse töölt äratulekut - mu elu viimased pea 5 aastat on olnud imelised ja ma ei vahetaks neid millegi vastu.  Aga see selleks!  Jaanuari lõpus avastasin, et mulle pakuvad pinget HU turniirid ja mul läks nendega kenasti. Et mitte teha ennatlikke järeldusi selle kohta, et olen oma uue "leiva" avastanud, on plaanis veebruaris mängida iga päev vähemalt 20 HU turniiri ning järeldused tulemuste ning nendega jätkamise või mittejätkamise kohta teha märtsi alguses.  SharkScope'i hetketabeli panen siia lihtsalt sellepärast, et asi on praegu nii ilus:  Username kassike  Games Played 353  Av. Profit $2  Av. Stake $17  Av. ROI 15%  Total Profit $867  Form Super Hot  Network Pacific  Filter HU